dh-unibe/image-text_koenigsfelden-charters-post-1500 huggingface dataset:
Wir, der schultheis und raut ze Walzhuͦt, tuͦnd kund aller menglich mit dem brieff von der stoͤsz und anspraͧch wegen, ✳ so gewesen
sint ✳ zwùschent den erwirdigen und geistlichen in got ùnsern gnedigen froͧwen, der eͣptiss₎ und dem convent des ✳
gotzhus zuͦ Kùngsfeld, Sant Claren ordens, ✳ einr sit ✳ und dem bescheiden Bantlin Steͣchellin, ùnserm burger zuͦ
Waltzhuͦt, der anderen sit, von eins mùtt kernengeltz wegen, ✳ so der nehstgenant Bantly Steͣchelli und sin vordern
gehept, harbràcht und in genomē hand, ✳ uff und von ✳ der Undern Mùly am Letten ze Waltzhuͦt, den im aber
nū die vorgenanten ùnser gnedigen froͧwen von Kûngsfeld ✳ und ir amptlût von ir wegen ✳ etwz zites gespert
hand, ✳ und getrùwten, woͧn der grund der mùly und mùly statt ✳ ir recht eigen sy ✳ und von vil versessner und
ûber zinsen wegen, so daruff standn̄, ✳ wuͤst und aͧseͣtz ligg, ✳ und aber der vorgneschribn̄ mûtt kernengeltz ✳ nahzins sy, ✳
Bantly Steͣchelli ✳ soͤlte von sinem mûtt kernengeltz staͧn ✳ und si deshalb an der mùly unbekûmbert lassen. ✳ dawider aber derselb Bantly Steͣchelli ✳ sins harkomens ✳ ouch getrùwet ze geniessen. ✳ alz denn ir beider clag und
antwûrt mit mer wortten ✳ gestanden ist, ✳ soͤlicher stoͤss und anspraͧch ✳ die vorgeñten ûnser gnedigen froͧwen
von Kûngsfeld ✳ mit ir gewaltsami ✳ durch den fromen, wysen Johansen Neͣgellin, iren hofmeister, ✳ und ouch
Bantly Steͣchelli ✳ hin zuͦ ûns komen sint, also wes wir ûns oder der merteil ✳ under ûns nach clag, red und
widerred ✳ und ouch nach ir brieffen verhoͤrung zum rechten erkennen und ussprechen, ✳ dz si daby belibn̄ und
dz steͣt halten wellent. und ist die sach im rechten etwz zites gehanget ✳ untz uff disen hùttigen tag, datum
dis brieffs, ✳ den wir inen fûr ùns bescheiden haben ✳ und nach den dingen, wie die sach vormalz gelaͧssen ist. ✳ sint oͧch
beider teil ✳ fûr ûns komen ✳ und haben ir brieff und kuntschafft, so verr yedwedra teil ✳ des zum rechten getrûwet ze geniessen, noch einmaͧl laͧssen hoͤrren und darzuͦ ir notdurfft geredt, ✳ alz si vor offt getaͧn habn̄,
und die sach zum rechten gesetzt. ✳ und nach clag, ✳ antwûrt, red und widerred beider teilen ✳ und nah vˀhorrung
aller brieffen, uff beider sit verlesen, ✳ ist erteilt mit besampnoter urteil uff den eyd ✳ und dz mer, under uns
worden, ✳ syd Bantly Steͣchelli, ✳ vorgeñt, und sin vordern den vorgeschriben mûtt kernengeltz lenger, ✳ denn
der stett recht ✳ oder landz recht ist, alz mā spricht ruͤwig untz berlich ✳ und unansprechig ✳ uff der
egedaͧchten mùly gehept und harbraͧcht hand, ✳ dz er denn der gwer billich geniessen ✳ und by sinem brieff
und harkomen beliben soͤll ✳ nach ùnser statt recht nū und ouch hienach. ✳ und des zem urkûnd✳ habn̄
wir, obgeñt₎ schulths̄ und raut, ùnser statt Waltzhuͦt gemein insigel nach rechter urteil gehenkt an
disen brieff, ✳ dero zwen glich von wort zu wort geschribn̄, geben sint ✳ uff fritag vor sant Sebastianꝰ
tag nah winnechten, ✳ des jares, do man zalt von gottes gepùrt thusent vier hundert zwentzig und im
sùbenden jare. ✳ ✳
Konigsf. 553 / 01
Staatsarchiv
AARGAU
427
it̄ von den mulen
zu Waltzhùt Bantli
Stehelis brif
Nͦ✳ 55 ✳
K
S ✳ 23 ✳